ಓಮಿಕ್ರಾನ್ ಸೋಂಕು ಯಾವ ವಸ್ತುಗಳ ಮೇಲೆ ಎಷ್ಟು ದಿನ ಜೀವಂತ ಇರಲಿದೆ ಗೊತ್ತಾ? ನವದೆಹಲಿ : ಕೊರೊನಾ ರೂಪಾಂತರವು ಸಾಂಕ್ರಾಮಿಕ ರೋಗವಾಗಿದ್ದು, ಅದು ಬಹು ಬೇಗನೆ ಹಬ್ಬುತ್ತದೆ. ಸದ್ಯ ಓಮಿಕ್ರಾನ್ ಕುರಿತು ಅಧ್ಯಯನದ ವರದಿಯೊಂದು ಹೊರ ಬಿದ್ದಿದ್ದು, ಈ ರೂಪಾಂತರವು ಚರ್ಮದ ಮೇಲೆ 21 ಗಂಟೆಗಳ ಕಾಲ ಹಾಗೂ ಪ್ಲಾಸ್ಟಿಕ್ ಮೇಲೆ 8 ದಿನಗಳ ಕಾಲ ಇರಲಿದೆ ಎನ್ನಲಾಗಿದೆ. ಮೂಲ ತಳಿಯ ಜೊತೆಗೆ ಆಲ್ಫಾ, ಬೀಟಾ, ಗಾಮಾ ಮತ್ತು ಡೆಲ್ಟಾ ವೈರಸ್ ಸೇರಿದಂತೆ ಇನ್ನಿತರ ರೂಪಾಂತರಗಳಿಗಿಂತ ಹೆಚ್ಚು ಸಮಯ ಓಮಿಕ್ರಾನ್ ಜೀವಂತವಾಗಿರುತ್ತದೆ ಎಂದು ವರದಿ ಹೇಳಿದೆ. ಪ್ಲಾಸ್ಟಿಕ್ ಮತ್ತು ಚರ್ಮದ ಮೇಲ್ಮೈಗಳಲ್ಲಿ ಆಲ್ಫಾ, ಬೀಟಾ, ಡೆಲ್ಟಾ ಮತ್ತು ಒಮಿಕ್ರಾನ್ ರೂಪಾಂತರಗಳು ವುಹಾನ್ ವೈರಸ್ ಗಿಂತ ಎರಡು ಪಟ್ಟು ಹೆಚ್ಚು ದೀರ್ಘಾವಧಿಯ ಬದುಕುಳಿಯುವ ಸಮಯವನ್ನು ಹೊಂದಿರುತ್ತವೆ. ಚರ್ಮದ ಮೇಲ್ಮೈಗಳಲ್ಲಿ 16 ಗಂಟೆಗಳಿಗೂ ಹೆಚ್ಚು ಕಾಲ ಒಮಿಕ್ರಾನ್ ಸೋಂಕು ಸಕ್ರಿಯವಾಗಿರುತ್ತವೆ ಎಂದು ಸಂಶೋಧಕರು ಹೇಳಿದದಾರೆ. ಒಮಿಕ್ರಾನ್ ವೈರಸ್ ಶವಗಳ ಮೇಲಿನ ಚರ್ಮದಲ್ಲಿ 21.1 ಗಂಟೆಗಳ ಕಾಲ ಉಳಿದುಕೊಂಡಿದೆ. ಒಮಿಕ್ರಾನ್ ಪ್ಲಾಸ್ಟಿಕ್ ಮೇಲೆ 193.5 ಗಂಟೆಗಳ ಕಾಲ ಸುಮಾರು 8 ದಿನಗಳು ಬದುಕಬಲ್ಲದು ಎಂದು ಅಧ್ಯಯನ ತಂಡವು ಕಂಡುಹಿಡಿದಿದೆ.